# Arreplegats de la Zona Universitària

### De Viquipèdia

Arreplegats de la Zona Universitària
Any de fundació: 1995
Localitat: Barcelona (Zona Universitària)
Color de camisa: Verd quiròfan
Castell màxim assolit: cinc de set

Els Arreplegats de la Zona Universitària (AZU) és una colla castellera fundada l'any 1995 i que com el seu nom indica està composta només per membres de la comunitat universitària: estudiants de qualsevol carrera, professors, treballadors, diferenciant-se així de la resta de colles castelleres convencionals.

El color verd de la camisa té el seu origen en el color de la línia de metro que para a la zona universitària de Barcelona (Línia 3, verda).

Assagen cada dijous des de les dues del migdia a la gespa de l'Escola Universitària de Ciències Empresarials de la Universitat de Barcelona (Avinguda Diagonal 696).

La colla es va fundar a la primavera del 1995, essent la segona colla castellera universitària més antiga (els Ganàpies de l'Autònoma s'havien fundat el curs anterior) i des del primer moment va apostar per fer només castells complets, sempre amb acotxador i enxaneta. El mateix maig del 1995 es va carregar el pilar de quatre, i els primers castells de sis van arribar al final de la primera temporada, el maig de 1996, ja que les temporades de les colles universitàries coincideixen amb els cursos acadèmics i no amb els anys naturals, com les altres colles castelleres. La temporada 96-97 els Arreplegats descarregaren el cinc de sis i carregaren el pilar de cinc i es col·locaren com a capdavanters de les colles universitàries, pel nivell casteller assolit, posició que encara mantenen actualment. El primer castell de set arribà l'any següent, amb un quatre de set descarregat.

## [edita] Els Caps de Colla

- Albert Vila i Casesnoves (1995-1996)
- Jordi Paretas i Martínez (1996-1997)
- Fèlix Casanova i Fernàndez (1997-1999)
- Sergi Udina i Oliva (1999-2001)
- Roger Moncusí i Claramunt (2001-2004)
- Xavi Rius i Orpinell (2004-2006)
- Jordi Paretas i Martínez (2006-)

## [edita] Els Presidents

- Laia Cortès i Xicola (1995-1998)
- Guillem Cansado i Gilabert (1998-1999)
- Xevi Fernandez i Mateo (1999-2000)
- Marta Llahona i Ponce (2000-2001)
- Francesc Figueras i Miret (2001-2002)
- Manel Mendoza i Garcia (2002-2003)
- Irene Gibrat i Pineda (2003-2005)
- Anna Massaneda i Coll (2005-)

## [edita] Enllaços externs

Pàgina web dels Arreplegats

Arreplegats al web casteller

Obtingut de "http://ca.wikipedia.org../../../a/r/r/Arreplegats_de_la_Zona_Universit%C3%A0ria_4c4f.html"

Categories: Colles castelleres | Barcelona

##### Views

- Article
- Discussió
- Revisió actual

##### Cerca